ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 23.01.1998 
COM(1998) 27 τελικό 
98/ 0019 (ACQ 
Πρόταση 
ΚΑΝΟΝΙΣΜΟΥ ŒK) ΤΟΥ ΣΥΜΒΟΥΛΙΟΥ 
για την τροποποίηση του κανονισμού (ΕΚ) αριθ. 3359/93 όσον αφορά τα μέτρα 
αντινταμπινγκ σχετικά με ορισμένες εισαγωγές σιδηροπυριτίου 
καταγωγής Βραζιλίας 
(υποβληθείσα από την Επιτροπή) 

ΑΙΤΙΟΛΟΓΙΚΉ ΕΚΘΕΣΗ 
Η Επιτροπή, τον Σεπτέμβριο του 1996 και κατόπιν διαβουλεύσεων στο πλαίσιο της 
συμβουλευτικής επιτροπής, κίνησε διαδικασία ενδιάμεσης επανεξέτασης των 
μέτρων αντινταμπινγκ, τα οποία ισχύουν επί του παρόντος όσον αφορά τις 
εισαγωγές σιδηροπυριτίου που πραγματοποιεί ένας εξαγωγέας από τη Βραζιλία. Η 
επανεξέταση ζητήθηκε από τον ίδιο τον εξαγωγέα και περιορίζεται μόνον στις 
πτυχές που αφορούν την πρακτική ντάμπινγκ. 
Τον Οκτώβριο του 1996, περιελήφθη στο πεδίο της ενδιάμεσης επανεξέτασης και 
δεύτερος εξαγωγέας από τη Βραζιλία, μετά από σχετική αίτηση του ίδιου του 
ενδιαφερόμενου εξαγωγέα. 
Από την έρευνα που διεξήχθη στο πλαίσιο της ενδιάμεσης επανεξέτασης, για μεν 
τον πρώτο εξαγωγέα διαπιστώθηκε ότι δεν υφίσταται πρακτική ντάμπινγκ για δε 
τον δεύτερο εξαγωγέα ότι το περιθώριο ντάμπινγκ είναι αμελητέο. 
Επομένως, προτείνεται η ανάκληση των μέτρων αντινταμπινγκ που ισχύουν επί 
του παρόντος όσον αφορά τους δύο ενδιαφερόμενους εξαγωγείς από τη Βραζιλία. 
Η ανάκληση των μέτρων θα επέλθει με την έκδοση του συνημμένου κανονισμού του 
Συμβουλίου, που τροποποιεί τον κανονισμό του Συμβουλίου με τον οποίο 
θεσπίστηκαν τα ισχύοντα μέτρα, ήτοι τον κανονισμό (ΕΚ) αριθ. 3359/93 του 
Συμβουλίου περί τροποποιήσεως των μέτρων αντινταμπινγκ σε ορισμένες 
εισαγωγές σιδηροπυριτίου καταγωγής Ρωσίας, Καζακστάν, Ουκρανίας, Ισλανδίας 
Νορβηγίας, Σουηδίας, Βενεζουέλας και Βραζιλίας, ο οποίος δημοσιεύθηκε στις 9 
Δεκεμβρίου 1993. 
Κανονισμός (ΕΚ) αριθ / 97 του Συμβουλίου 
της ... 
για την τροποποίηση του κανονισμού (ΕΚ) αριθ. 3359/93 όσον αφορά τα μέτρα 
αντινταμπινγκ σχετικά με ορισμένες εισαγωγές σιδηροπυριτίου 
καταγωγής Βραζιλίας 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για 
την άμυνα κατά των εισαγωγών που αποτελούν αντικείμενο ντάμπινγκ εκ μέρους 
χωρών μη μελών της Ευρωπαϊκής Κοινότητας1, όπως τροποποιήθηκε με τον 
κανονισμό (ΕΚ) αριθ. 2331/962, και ιδίως το άρθρο 11 παράγραφος 3, 
την πρόταση που υπέβαλε η Επιτροπή, μετά από διαβούλευση με τη συμβουλευτική 
επιτροπή, 
Εκτιμώντας τα ακόλουθα: 
1 ΕΕ L 56 της 6.3.1996, σ. 1. 
2 ΕΕ L 317 της 6.12.1996, α 1. 
Α ΔΙΑΔΙΚΑΣΙΑ 
1. Προηγο μενες έρευνες 
(1) Μέτρα αντινταμπινγκ σε σχέση με τις εισαγωγές σιδηροπυριτίου καταγωγής 
Βραζιλίας ισχύουν από το 1987, όταν επιβλήθηκαν σε αυτές οριστικοί 
δασμοί αντινταμπινγκ με τον κανονισμό (ΕΟΚ) αριθ. 3650/873, με εξαίρεση 
τις εισαγωγές με προέλευση ορισμένους εξαγωγείς, ως προς τις οποίες είτε 
διαπιστώθηκε ότι δεν υπήρχε πρακτική ντάμπινγκ είτε η Επιτροπή 
αποδέχθηκε τις προταθείσες αναλήψεις υποχρεώσεων4. 
(2) Αργότερα, τον Μάιο του 19905 και τον Μάιο του 19926, διενεργήθηκαν δύο 
ενδιάμεσες επανεξετάσεις των μέτρων, με πρωτοβουλία της Επιτροπής και 
κατόπιν αιτήσεως του κοινοτικού κλάδου παραγωγής αντίστοιχα, που 
αφορούσαν την πρακτική ντάμπινγκ και τη ζημία. Το 1993, ως αποτέλεσμα 
της πιο πρόσφατης από τις δύο επανεξετάσεις, επιβλήθηκε με τον κανονισμό 
(ΕΚ) αριθ. 3359/93 του Συμβουλίου7 ο οριστικός δασμός αντινταμπινγκ, ο 
οποίος αποτελεί και το αντικείμενο της παρούσας έρευνας. 
3 ΕΕ L 343 της 5.12.1987, σ. 1 
4 EEL 219 της 8.8.1987, σελ. 24 
5 EEC 109της 3.5.1990,σ.5 
6 EEC 115 της 6.5.1992, σ. 2 
7 ΕΕ L 302 της 9.12.1993, σ. 1. Ο κανονισμός τροποποιήθηκε με τον κανονισμό (ΕΚ) αριθ. 2238/94 
του Συμβουλίου (ΕΕ L 240 της 15.9.1994, σ. 28) και τον κανονισμό (ΕΚ) αριθ. 1171/95 του 
Συμβουλίου (ΕΕ L 118 της 25.5.95, σ. 7) 
3 
2. Η παρο σα έρευνα 
(3) Στις 4 Ιουλίου 1996, η εξαγωγική εταιρεία της Βραζιλίας Companhia 
Brasileira Carbureto de Calcio υπέβαλε αίτηση ενδιάμεσης επανεξέτασης των 
μέτρων αντινταμπινγκ που ισχύουν ως προς αυτήν, όσον αφορά τις πτυχές 
της πρακτικής ντάμπινγκ, σύμφωνα με το άρθρο 11 παράγραφος 3 του 
κανονισμού (ΕΚ) αριθ. 384/96 του Συμβουλίου (εφεξής καλούμενου "ο 
βασικός κανονισμός"). Στην αίτηση υποστηρίζεται ότι δεν απαιτείται πλέον 
η επιβολή δασμού αντινταμπινγκ στις εξαγωγές της ανωτέρω εταιρείας στην 
Κοινότητα ως αντιστάθμισμα της πρακτικής ντάμπινγκ, δεδομένου ότι οι 
τιμές εξαγωγής της ήταν σημαντικά υψηλότερες από εκείνες που είχαν 
διαπιστωθεί στο πλαίσιο της έρευνας, η οποία οδήγησε στη λήψη των 
υφιστάμενων μέτρων. 
Η Επιτροπή, αφού διαπίστωσε, κατόπιν διαβουλεύσεων με τη 
συμβουλευτική επιτροπή, ότι υπήρχαν επαρκή αποδεικτικά στοιχεία για την 
έναρξη ενδιάμεσης επανεξέτασης, δημοσίευσε ανακοίνωση για την έναρξη 
της επανεξέτασης8 και άρχισε έρευνα. 
(4) Μετά την έναρξη της επανεξέτασης, η Επιτροπή έλαβε, στις 7 Οκτωβρίου 
1996, αίτηση και από άλλον εξαγωγέα στη Βραζιλία, την εταιρεία Cia. de 
Ferro Ligas da Bahia-Ferbasa, με την οποία αυτός ζητούσε να συμπεριληφθεί 
στην ενδιάμεση επανεξέταση. Η εν λόγω εταιρεία ισχυρίστηκε ότι δεν ήταν 
πλέον απαραίτητο να διατηρούνται σε ισχύ τα μέτρα αντινταμπινγκ ως 
αντιστάθμισμα της πρακτικής ντάμπινγκ, καθώς οι τρέχουσες τιμές 
εξαγωγής που εφαρμόζει αυξήθηκαν σε επίπεδο πολύ υψηλότερο από την 
κανονική αξία που είχε διαπιστωθεί ως προς αυτήν κατά τη διάρκεια της 
περιόδου μεταξύ του Ιουνίου 1995 και του Ιουνίου 1996. 
EEC 85 της 28.9.1996, σ. 15 
Με βάση τα αποδεικτικά στοιχεία που προσκόμισε η επιχείρηση, η Επιτροπή 
αποφάσισε, κατόπιν διαβουλεύσεων με τη συμβουλευτική επιτροπή, να 
αποδεχθεί το αίτημα του ανωτέρω εξαγωγέα και να τον συμπεριλάβει στην 
ενδιάμεση επανεξέταση. 
(5) Η Επιτροπή ειδοποίησε επίσημα τους εκπροσώπους της χώρας εξαγωγής για 
την έναρξη της ενδιάμεσης επανεξέτασης και παρείχε την ευκαιρία σε όλα τα 
άμεσα ενδιαφερόμενα μέρη να γνωστοποιήσουν τις απόψεις τους γραπτώς 
και να ζητήσουν ακρόαση. 
(6) Η Επιτροπή απέστειλε ερωτηματολόγια και έλαβε λεπτομερείς πληροφορίες 
από τους δύο ενδιαφερόμενους εξαγωγείς στη Βραζιλία. 
(7) Η Επιτροπή αναζήτησε και επαλήθευσε κάθε πληροφορία που έκρινε 
απαραίτητη για τον προσδιορισμό της πρακτικής ντάμπινγκ και διενήργησε 
έρευνες στις εγκαταστάσεις των ακόλουθων δύο εξαγωγέων στη Βραζιλία: 
Cia. Brasileira Carbureto de Calcio, Santos Dumont (Minas Gérais) 
Cia. de Ferro ligas da Bahia (Ferbasa), Pojuca (Bahia) 
(8) H έρευνα για την πρακτική ντάμπινγκ κάλυψε την περίοδο από 1ης 
Σεπτεμβρίου 1995 μέχρι 31 Αυγούστου 1996 (καλούμενη εφεξής "η περίοδος 
έρευνας"). 
Β. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ 
1. Περιγραφή του προϊόντος 
(9) Το υπό εξέταση προϊόν είναι το ίδιο με αυτό που αφορά ο υπό επανεξέταση 
κανονισμός, ήτοι σιδηροπυρίτιο περιεκτικότητας κατά βάρος σε πυρίτιο 
μεταξύ 20% και 96%. Το προϊόν χρησιμοποιείται ως αναγωγικό μέσο στη 
βιομηχανία χάλυβα και ως στοιχείο κράματος για τα κράματα χάλυβα 
υψηλής θερμοκρασίας και τα φύλλα μετάλλου. 
2. Ομοειδές προϊόν 
(10) Διαπιστώθηκε ότι το σιδηροπυρίτιο που πωλήθηκε στην αγορά της 
Βραζιλίας και το σιδηροπυρίτιο που εξήχθη από τη Βραζιλία στην 
Κοινότητα από τις δύο ενδιαφερόμενες εταιρείες ήταν πανομοιότυπο ή 
παρουσίαζε μεγάλη ομοιότητα από πλευράς φυσικών χαρακτηριστικών και 
τελικών χρήσεων. Επομένως, όλα αυτά τα προϊόντα θεωρήθηκαν ομοειδές 
προϊόν, κατά την έννοια του άρθρου 1 παράγραφος 4 του βασικού 
κανονισμού. 
Γ. ΚΑΝΟΝΙΚΗ ΑΞΙΑ ΚΑΙ ΤΙΜΗ ΕΞΑΓΩΓΗΣ 
(11) Σύμφωνα με το άρθρο 2 παράγραφος 2 του βασικού κανονισμού, η κανονική 
αξία καθορίστηκε με βάση τις τιμές πωλήσεως του σιδηροπυριτίου στην 
εγχώρια αγορά της Βραζιλίας, καθώς οι εγχώριες πωλήσεις καθενός από 
τους δύο ενδιαφερόμενους Βραζιλιανούς εξαγωγείς υπερέβαιναν το 5% των 
αντίστοιχων πωλήσεων των ίδιων εξαγωγέων προς εξαγωγή στην 
Κοινότητα. Στην περίπτωση του ενός εξαγωγέα, για τον υπολογισμό της 
κανονικής αξίας χρησιμοποιήθηκαν όλες οι εγχώριες πωλήσεις του, αφού 
διαπιστώθηκε ότι όλες αυτές οι πωλήσεις ήταν κερδοφόρες. Στην περίπτωση 
του άλλου εξαγωγέα, για τον καθορισμό της κανονικής αξίας 
χρησιμοποιήθηκαν μόνο οι κερδοφόρες πωλήσεις, δεδομένου ότι ο αριθμός 
των εγχώριων πωλήσεων του κάτω του κόστους ανά μονάδα ανερχόταν σε 
ποσοστό άνω του 20% των συνολικών εγχώριων πωλήσεων, σύμφωνα με το 
άρθρο 2 παράγραφος 4 του βασικού κανονισμού. Οι κερδοφόρες πωλήσεις 
του δεύτερου εξαγωγέα αντιπροσώπευαν ποσοστό άνω του 10% των 
συνολικών εγχώριων πωλήσεων. 
(12) Η τιμή εξαγωγής προσδιορίστηκε με αναφορά στις τιμές που όντως 
καταβλήθηκαν για το σιδηροπυρίτιο που πωλήθηκε για εξαγωγή σε 
ανεξάρτητους αγοραστές στην Κοινότητα, σύμφωνα με το άρθρο 2 
παράγραφος 8 του βασικού κανονισμού. 
Α ΣΥΓΚΡΙΣΗ 
(13) Η μέση σταθμισμένη κανονική αξία συγκρίθηκε με τη μέση σταθμισμένη τιμή 
εξαγωγής όλων των συναλλαγών που αφορούσαν εξαγωγές στην Κοινότητα, 
σύμφωνα με το άρθρο 2 παράγραφος 11 του βασικού κανονισμού. Η 
σύγκριση έγινε στο επίπεδο "εκ του εργοστασίου" και στο ίδιο στάδιο 
εμπορίας. Προκειμένου να διασφαλιστεί η δίκαιη σύγκριση, ελήφθησαν 
υπόψη, σύμφωνα με το άρθρο 2 παράγραφος 10 του βασικού κανονισμού, οι 
διαφορές ως προς ορισμένους παράγοντες, οι οποίοι θεωρήθηκε και 
καταδείχθηκε ότι είναι δυνατόν να επηρεάσουν τις τιμές και τη δυνατότητα 
σύγκρισης αυτών, όπως π.χ. τα έξοδα μεταφοράς, χειρισμού, οι έμμεσοι 
φόροι και το κόστος των πιστώσεων. 
Ε ΠΕΡΙΘΩΡΙΑ ΝΤΑΜΠΙΝΓΚ 
(14) Από τη σύγκριση, όπως περιγράφεται ανωτέρω, δεν προέκυψε πρακτική 
ντάμπινγκ όσον αφορά την εταιρεία Cia. Brasileira Carbureto de Calcio, ενώ 
προέκυψε αμελητέο περιθώριο ντάμπινγκ 0,4% όσον αφορά την εταιρεία Cia. 
de Ferro Ligas da Bahia (Ferbasa). 
ΣΤ ΑΝΑΚΛΗΣΗ ΤΩΝ ΜΕΤΡΩΝ 
(15) Μετά τη διαπίστωση ότι δεν υπάρχει ντάμπινγκ και ότι υπάρχει αμελητέο 
περιθώριο ντάμπινγκ για τους δύο ενδιαφερόμενους εξαγωγείς αντιστοίχως 
και καθώς αυτή η κατάσταση θεωρείται ότι θα διαρκέσει αρκετά, είναι 
σκόπιμο να ανακληθούν τα μέτρα που επιβλήθηκαν στις εξαγωγές αυτών 
των εταιρειών με τον κανονισμό (ΕΚ) αριθ. 3359/93 του Συμβουλίου, με τη 
δέουσα τροποποίηση του ως άνω κανονισμού. 
(16) Η Επιτροπή ενημέρωσε τους δύο εξαγωγείς στη Βραζιλία και την επιτροπή 
συνδέσμου της ευρωπαϊκής βιομηχανίας σιδηροκραμάτων ("Euro Alliages") 
για τα πραγματικά γεγονότα και τις εκτιμήσεις, βάσει των οποίων 
προτίθεται να προτείνει την ανάκληση των μέτρων. Η Επιτροπή δεν έλαβε 
κανένα σχετικό σχόλιο. 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Στο άρθρο 1 παράγραφος 2 του κανονισμού (ΕΚ) αριθ. 3359/93 του Συμβουλίου οι 
δασμολογικοί συντελεστές 9,2% και 22,8% που αναφέρονται για τις εταιρείες Cia 
Brasileira Carbureto de Câlcio, Ρίο Ιανέιρο, και Cia de Ferro Ligas da Bahia (Ferbasa), 
Pojuca, Bahia, αντιστοίχως, αντικαθίστανται από τον αριθμό "0,0%" (πρόσθετοι 
κωδικοί TARIC: Cia. Brasileira Carbureto de Câlcio: 8729· Cia de Ferro Ligas da Bahia, 
Ferbasa: 8730). 
Άρθρο 2 
Ο παρών κανονισμός αρχίζει να ισχύει την επομένη της δημοσίευσης του στην 
Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες, 1997 
10 

ISSN 0254-1483 
COM(98) 27 τελικό 
ΕΓΓΡΑΦΑ 
GR 02 11 
Αριθ. καταλόγου : CB-CO-98-029-GR-C 
ISBN 92-78-30280-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
//